wannaphong/clean_thaiwikipedia huggingface dataset:
# ดอมีนิก-ฟร็องซ์ โลบ ปีการ์
ดอมีนิก-ฟร็องซ์ โลบ ปีการ์ (23 พฤศจิกายน ค.ศ. 1948) หรือ เจ้าหญิงฟาดิลาแห่งอียิปต์ อดีตคู่สมรสของพระเจ้าฟูอัดที่ 2 แห่งอียิปต์ อดีตกษัตริย์ซึ่งครองราชสมบัติขณะที่มีพระชันษาเพียง 5 เดือน และเป็นกษัตริย์องค์สุดท้ายแห่งอียิปต์และซูดาน (ครองราชย์ 26 กรกฎาคม ค.ศ. 1952 — 18 มิถุนายน ค.ศ. 1953)

 ประวัติ 
ปีการ์เกิดเมื่อวันที่ 23 พฤศจิกายน ค.ศ. 1948Montgomery-Massingberd 1980, p. 37 ณ ปารีส ประเทศฝรั่งเศส โดยเป็นธิดาของรอแบร์ โลบ (Robert Loeb) และปอล มาเดอแลน ปีการ์ (Paule Madeleine Picard)

เมื่อปีการ์มีอายุได้ 29 ปี เธอได้ทำวิทยานิพนธ์เรื่องอาหรับราตรี ในจิตวิทยาของผู้หญิงของมหาวิทยาลัยเซอร์บอน

 อภิเษกสมรส 
ปีการ์ได้เริ่มต้นความสัมพันธ์กับพระเจ้าฟูอัดที่ 2 แห่งอียิปต์ ครั้งแรกที่พระราชวังโมนาโก โดยต่อมาภายหลังทั้งสองได้อภิเษกสมรสกันเมื่อวันที่ 16 เมษายน ค.ศ. 1976 ที่กรุงปารีส แม้ว่าดอมีนิกจะอภิเษกสมรสภายหลังจากที่พระเจ้าฟูอัดที่ 2 พระสวามีลงจากราชบัลลังก์แล้ว แต่เธอยังได้รับการแต่งตั้งเป็นสมเด็จพระราชินีแห่งอียิปต์Montgomery-Massingberd 1980, p. 20โดยได้เปลี่ยนมานับถือศาสนาอิสลาม และเปลี่ยนชื่อเป็น ฟาดิลา

ภายหลังพระเจ้าฟูอัดที่ 2 และฟาดิลาได้หย่าจากกันใน ค.ศ. 1996 โดยใน ค.ศ. 1999 ฟาดิลายังดำรงพระอิสริยยศเป็น เจ้าหญิงฟาดิลาแห่งอียิปต์Time  Monday, Oct. 17, 1977

อพาร์ทเมนต์ของเธอที่ปารีสถูกยึด เนื่องจากเธอค้างชำระหนี้สินเมื่อ ค.ศ. 2002

ครั้นใน ค.ศ. 2008 หลังจากที่ทรงหย่าแล้ว พระเจ้าฟูอัดที่ 2 อดีตพระสวามีไม่อนุญาตให้เธอมีศักดิ์เป็นเจ้าหญิงอียิปต์

 พระราชโอรส-ธิดา 
พระเจ้าฟูอัดที่ 2 และฟาดิลา มีพระราชโอรส-ธิดา 3 พระองค์  ได้แก่EGYPT
  เจ้าชายมูฮัมหมัด อาลี เจ้าชายแห่งซาอิด (5 กุมภาพันธ์ ค.ศ. 1979) 
 เจ้าหญิงเฟาซียะฮ์-ลาติฟะฮ์ (12 กุมภาพันธ์ ค.ศ. 1982)
 เจ้าชายฟากห์รุดดินแห่งอียิปต์ (5 สิงหาคม ค.ศ. 1987) 

 พงศาวลี
# มุฮัมมัด บิน รอชิด อาล มักตูม
มุฮัมมัด บิน รอชิด อาล มักตูม (ประสูติวันที่ 15 กรกฎาคม ค.ศ. 1949) เป็นรองประธานาธิบดีและนายกรัฐมนตรีสหรัฐอาหรับเอมิเรตส์ กระทรวงกลาโหม และผู้ปกครองรัฐดูไบ พระองค์ครองราชย์ใน ค.ศ. 2006 หลังรอชิด บิน ซะอีด อาล มักตูม พระเชษฐาเสด็จสวรรคต 

พระองค์เป็นเศรษฐีพันล้าน เป็นผู้ดูแลการเติบโตเป็นเมืองระดับโลกของดูไบ เช่นเดียวกันกับการดำเนินกิจการบริษัทที่รัฐเป็นเจ้าของหลายแห่ง เช่น เอมิเรตส์แอร์ไลน์, ดีพีเวิลด์ และกลุ่มญุมัยเราะฮ์ และยังควบคุมโครงการหลายแห่งในดูไบอย่างการสร้างสวนเทคโนโลยี, เขตเศรษฐกิจเสรี, เมืองอินเทอร์เน็ตดูไบ, เมืองสื่อดูไบ,, หมู่เกาะปาล์ม และโรงแรมบุรญุลอะร็อบ พระองค์ยังมีส่วนในการสร้างบุรจญ์เคาะลีฟะฮ์ อาคารที่สูงที่สุดในโลก

อาล มักตูม เป็นผู้ปกครองดูไบตามระบอบสมบูรณาญาสิทธิราชย์ มีความเป็นอัตตาธิปไตย เพราะไม่มีระบบการเลือกตั้งและห้ามมีความขัดแย้งภายใน อาล มักตูมยังเป็นนายกรัฐมนตรีสหรัฐอาหรับเอมิเรตส์ ซึ่งนักวิชาการถือว่าเป็นระบอบอำนาจนิยม

ในวันที่ 5 มีนาคม ค.ศ. 2020 ศาลอังกฤษกล่าวว่า จากการชั่งน้ำหนักพยาน พระองค์ทรงลักพาตัวพระราชธิดาสองพระองค์ และข่มขู่อดีตพระมเหสี เจ้าหญิงฮายา มีข่าวว่า ชัมซะฮ์กับละฏีฟะฮ์ พระราชธิดาทั้งสองถูกบังคับให้ยา (medicated) ขณะถูกคุมตัวในดูไบตามคำสั่งของอาล มักตูมตั้งแต่ ค.ศ. 2000 กับ 2018 ตามลำดับ

 ชีวิตช่วงต้น 
ชีคมุฮัมมัดมีพระมเหสี 6 พระองค์และพระราชโอรสธิดา 30 พระองค์ และเป็นพระราชโอรสองค์ที่ 3 จากพระราชโอรสทั้งสี่ของรอชิด บิน ซะอีด อาล มักตูม สมาชิกราชวงศ์อาล มักตูมของดูไบและลูกหลานของราชวงศ์อัลฟะลาซี ซึ่งมีชีคมุฮัมมัดเป็นหัวหน้าเผ่า พระราชมารดาของพระองค์คือ ชีคเคาะฮ์ละฏีฟะฮ์ บินต์ ฮัมดาน อันนะฮ์ยาน พระราชธิดาของฮัมดาน บิน ซะยีด บิน เคาะลีฟะฮ์ อันนะฮ์ยาน อดีตผู้ปกครองอาบูดาบี
# เคลวิน (แก้ความกำกวม)
เคลวิน อาจหมายถึง

 แม่น้ำเคลวิน แม่น้ำในเมืองกลาสโกว์ สกอตแลนด์ สหราชอาณาจักร
 วิลเลียม ทอมสัน บารอนเคลวินที่ 1 นักวิทยาศาสตร์และวิศวกรชาวอังกฤษ

 ชื่อที่มีที่มาจากแม่น้ำเคลวิน 

 ชื่อที่มีที่มาจากบารอนเคลวินที่ 1 
 เคลวิน หน่วยอุณหภูมิในระบบเอสไอ

 ชื่อบุคคล
# พจนานุกรมศัพท์วรรณกรรมไทย ฉบับราชบัณฑิตยสถาน พ.ศ. 2552
พจนานุกรมศัพท์วรรณกรรมไทย ฉบับราชบัณฑิตยสถาน พ.ศ. 2552 เป็นพจนานุกรมที่ที่รวบรวมศัพท์เฉพาะเกี่ยวกับประเภทของวรรณกรรม และคำศัพท์ที่เกี่ยวข้องกับวรรณกรรมหรือมีปรากฏใช้ในงานวรรณกรรม ที่อธิบายศัพท์โดยเรียงลำดับตามตัวอักษร ก-ฮพจนานุกรมศัพท์วรรณกรรมไทย royin.go.th แต่ทั้งนี้ เล็ก พงษ์สมัครไทย จากนิตยสารศิลปวัฒนธรรม เห็นข้อผิดพลาดหลายประการ เช่นความผิดพลาดในลักษณะของเนื้อหาวิชา ซึ่งเล็ก พงษ์สมัครไทย เห็นข้อผิดพลาดในหน้า 1,2,7,33,38,43,53,255-256,315,358,443,461,510,511,577 นอกจากนั้นยังตั้งข้อสังเกตบางประการเกี่ยวกับการเก็บศัพท์วรรณกรรมไทยไม่ครบถ้วน รวมถึงภาษาอังกฤษประกอบศัพท์วรรณกรรมไทย และระบบการเขียนหนังสืออ้างอิงที่ไม่แน่นอน ไม่มีหลักในการจัดทำเล็ก พงษ์สมัครไทย. "ชำแหละพจนานุกรมศัพท์วรรณกรรมไทย ฉบับราชบัณฑิตยสถาน พ.ศ. 2552", นิตยสาร ศิลปวัฒนธรรม ฉบับเดือนธันวาคม 2552
# อเมริกัน บิวตี้
อเมริกัน บิวตี้  เป็นภาพยนตร์อเมริกันแนวดราม่า ในปี ค.ศ. 1999 กำกับโดยแซม เมนเดส และเขียนบทโดยอลัน บอล โดยได้เควิน สเปซีย์รับบท เลสเตอร์ เบิร์นแฮม ชายวัยกลางคนทำงานบริษัทซึ่งไม่ซื่อสัตย์ที่ตกอยู่ในปัญหาชีวิตและหลงเสน่ห์ในเพื่อนสนิทของลูกสาววัยรุ่น ภาพยนตร์ร่วมแสดงโดนแอนเนตต์ เบนิงและโทรา เบิร์ช ในบทภรรยาและลูกสาว ตามลำดับ นอกจากนี้ยังได้นักแสดงอย่างมีน่า ซูวารี, เวส เบนต์ลีย์และคริส คูเปอร์ มาร่วมแสดง และเป็นภาพยนตร์การกำกับเรื่องแรกของเมนเดส และยังเป็นบทภาพยนตร์ครั้งแรกของบอลเช่นกัน ภาพยนตร์ได้รับทุนจากดรีมเวิร์กส ที่ได้ซื้อบทของบอลไปในจำนวนตัวเลข 6 หลักในปี 1998

สเปซีย์เป็นนักแสดงตัวเลือกแรกของเมนเดสสำหรับบทเลสเตอร์ ถึงแม้ว่าทางดรีมเวิร์กสจะบอกผู้กำกับว่าให้พิจารณานักแสดงที่เป็นที่รู้จักมากกว่านี้ เช่นเดียวกันก็มีการแนะนำนักแสดงหลายคนสำหรับบทแคโรลีน ภรรยาของเลสเตอร์ จนเมนเดสได้คัดเลือกเบนิง โดยที่ทางดรีมเวิร์กสไม่รับทราบ การถ่ายทำส่วนใหญ่ถ่ายทำระหว่างเดือนธันวาคม 1998 ถึง กุมภาพันธ์ 1999 ในฉากของวอร์เนอร์บราเธอร์ส ในเบอร์แบงก์ รัฐแคลิฟอร์เนีย ภาพยนตร์มีการเปลี่ยนแปลงหลายครั้งในระหว่างการตัดต่อ ที่มีผลต่อโทนเรื่องและตัดฉากอธิบายตอนจบออก ภาพยนตร์ได้รับเสียงวิจารณ์ด้านบวกทั้งจากนักวิจารณ์และผู้ชม เป็นภาพยนตร์อเมริกันที่ได้รับเสียงวิจารณ์ดีที่สุดในปี 1999 กับรายได้ 350 ล้านเหรียญสหรัฐทั่วโลก

อเมริกัน บิวตี้ ได้รับรางวัลต่างๆมากมาย เช่น
 รางวัลออสการ์ ชนะเลิศ 5 รางวัล
 สาขาภาพยนตร์ยอดเยี่ยม
 สาขานักแสดงนำชายยอดเยี่ยม
 สาขาผู้กำกับภาพยนตร์ยอดเยี่ยม
 สาขาบทภาพยนตร์ดั้งเดิมยอดเยี่ยม
 สาขาถ่ายภาพยอดเยี่ยม
 รางวัลลูกโลกทองคำ ชนะเลิศ 3 รางวัล
 สาขาภาพยนตร์ยอดเยี่ยม ประเภทภาพยนตร์ดรามา
 สาขาผู้กำกับภาพยนตร์ยอดเยี่ยม
 สาขาบทภาพยนตร์ยอดเยี่ยม
 รางวัลบาฟต้า ชนะเลิศ 6 รางวัล
 สาขาภาพยนตร์ยอดเยี่ยม
 สาขานักแสดงนำชายยอดเยี่ยม
 สาขานักแสดงนำหญิงยอดเยี่ยม
 สาขาตัดต่อยอดเยี่ยม
 สาขาถ่ายภาพยอดเยี่ยม
 สาขาภาพยนตร์เพลงยอดเยี่ยม

 เชิงอรรถ
# รางวัลสุพรรณหงส์ทองคำ ครั้งที่ 7
รางวัลสุพรรณหงส์ทองคำ ครั้งที่ 7 ประจำปี พ.ศ. 2530  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยครั้งนี้มี นายสมบูรณ์สุข นิยมศิริ(เปี๊ยก โปสเตอร์) เป็นนายกสมาคม  

ในครั้งนี้เป็นการคัดเลือกผลงานภาพยนตร์ไทยที่ฉายในช่วงปี พ.ศ. 2530 มาทำการตัดสิน   โดยมีพิธีประกาศผลและมอบรางวัลในคืนวันอาทิตย์ที่ 10 เมษายน พ.ศ. 2531 ณ  หอประชุมใหญ่ ศูนย์วัฒนธรรมแห่งประเทศไทย ถ่ายทอดทางสถานีโทรทัศน์สีกองทัพบกช่อง 7 และถือเป็นครั้งสุดท้ายของการจัดรางวัลนี้ในนามของสมาคมผู้อำนวยการสร้างภาพยนตร์ไทย

ผู้ได้รับรางวัลสุพรรณหงส์ทองคำ
 สาขา  ผู้ได้รับรางวัล ภาพยนตร์เรื่อง ภาพยนตร์ยอดเยี่ยม ไฟว์สตาร์ ด้วยเกล้า ผู้แสดงนำฝ่ายชายยอดเยี่ยม จรัล มโนเพ็ชร ด้วยเกล้า   ผู้แสดงนำฝ่ายหญิงยอดเยี่ยม จินตหรา สุขพัฒน์  เหยื่อ  ผู้แสดงประกอบฝ่ายชายยอดเยี่ยม สะอาด เปี่ยมพงษ์สานต์   สะพานรักสารสิน  ผู้แสดงประกอบฝ่ายหญิงยอดเยี่ยม รัชนู บุญชูดวง รัก..ใคร่  ผู้กำกับการแสดงยอดเยี่ยม เปี๊ยก โปสเตอร์ สะพานรักสารสิน บทภาพยนตร์ยอดเยี่ยม บัณฑิต ฤทธิ์ถกล ด้วยเกล้า รางวัลถ่ายภาพยอดเยี่ยม  คุณจำเป็น สะพานรักสารสิน รางวัลลำดับภาพ-ตัดต่อยอดเยี่ยม สุนิตย์ อัศวินิกุล   อย่าบอกว่าเธอบาป  รางวัลออกแบบและสร้างฉากยอดเยี่ยม ทวีศักดิ์ หิรัญลิขิต ดีแตก    รางวัลออกแบบเครื่องแต่งกายยอดเยี่ยม จันนิภา เจตสมมา พลอยทะเล  รางวัลดนตรีประกอบยอดเยี่ยม ม.ล.อัศนี ปราโมช, ปราจีน ทรงเผ่า, ดำรงค์ ธรรมพิทักษ์ ด้วยเกล้า  รางวัลเพลงประกอบภาพยนตร์ยอดเยี่ยม  เพลง สบาย สบาย โดย อนุวัฒน์ สืบสุวรรณ หลังคาแดง รางวัลบันทึกเสียงยอดเยี่ยม สมศักดิ์-สุนิตย์ หลังคาแดง รางวัลภาพยนตร์สร้างสรรค์สังคมยอดเยี่ยม กิตติ อัครเศรณี สารวัตรเถื่อน
# สตีฟ ลอว์เรนซ์
สตีฟ ลอว์เรนซ์ (8 กรกฎาคม ค.ศ. 1935 - 7 มีนาคม ค.ศ. 2024) เป็นนักร้อง นักแสดงชาวอเมริกัน มีซิงเกิลฮิตอันดับ 1 บน บิลบอร์ดฮอต 100 อย่าง "Go Away Little Girl" และเป็นที่รู้จักในฐานะสมาชิกวงดูโอคู่กับภรรยาของเขา ไอดี กอร์เม ในชื่อวง สตีฟแอนด์ไอดี ทั้งคู่ยังปรากฏตัวด้วยกันในรายการโทรทัศน์ของสตีฟ อัลเลน ที่ชื่อ The Tonight Show ในช่วงกลางคริสต์ทศวรรษ 1950Biography  from Las Vegas Online2003 Interview with Larry King, from a CNN website 

สตีฟ ลอว์เรนซ์ เสียชีวิตเมื่อวันที่ 7 มีนาคม ค.ศ. 2024 ขณะอายุ 88 ปี จากโรคแทรกซ้อนที่เกี่ยวข้องกับโรคอัลไซเมอร์[https://apnews.com/article/steve-lawrence-dead-eydie-steve-0d5716adcf8a4fd0a96f3f12854212d5 Steve Lawrence, singer, entertainer and half of popular stage duo Steve & Eydie, dies at 88, from a AP News website
# ชูร่า
ชูร่า  หรือ นายขนมต้ม เป็นตัวละครจากเกม ผู้ใช้วิชามวยไทยออกต่อสู้ ปรากฏตัวครั้งแรกในเกมเวิลด์ฮีโร่ ภาค 2 ซึ่งเป็นเกมต่อสู้ (Vs.Fighting) จากประเทศญี่ปุ่น ซึ่งเป็นตัวละครที่ได้รับความนิยมอยู่พอสมควรในวงการเกมต่อสู้ของไทยนิตยสารเกมแม็กออนไลน์ ฉบับที่ 586 หน้า 16

ทั้งนี้ ทางบริษัท ADK ซึ่งเป็นผู้ผลิตจากประเทศญี่ปุ่น ได้ดัดแปลงต้นแบบมาจากนักมวยไทยในตำนานผู้มีนามว่า นายขนมต้ม มาเป็นต้นแบบ โดยนักเล่มเกมชาวญี่ปุ่นได้ขนานนามว่า ชูร่า ซึ่งหมายถึงเทพปีศาจ และนักเล่นเกมชาวไทยขนานนามว่าเป็น "นายขนมต้มกลับชาติมาเกิด" ฉากสังเวียนการต่อสู้ประจำตัวของชูร่าในเวิลด์ฮีโร่ภาค 2 มีชื่อเสียงในด้านภาพลักษณ์ของศาสนสถานไทยซึ่งมีพระสงฆ์และแมวไทยปรากฏอยู่ในฉากหลังนี้ด้วย

โดยชูร่าเป็นนักมวยไทยที่มีท่าไม้ตายแบบพุ่งชกเหมือนกับเอ็ม. ไบสัน ซึ่งเป็นนักมวยจากสตรีทไฟท์เตอร์ และมีท่าไม้ตายเป็นเข่าลอย ที่คล้ายกันกับท่าไม้ตายที่มีชื่อว่าไทเกอร์นีครัชของสกัด และไทเกอร์คิกของโจ ฮิกาชิ ซึ่งเป็นสองนักมวยไทยจากเกม Capcom vs. SNK 2 ด้วยเช่นกัน

 ประวัติตามท้องเรื่อง 
ชูร่า เป็นนักมวยไทยที่มีชีวิตอยู่ในสมัยอยุธยา เขาได้เริ่มเดินทางตามหาพี่ชายซึ่งเป็นนักมวยเช่นเดียวกับเขา โดยที่ชูร่าเองไม่ทราบแน่ชัดว่ายังมีชีวิตอยู่หรือไม่ รวมทั้งเขายังมีความปรารถนาที่จะเป็นแชมป์มวยเช่นดียวกับพี่ชายของตนอีกด้วย ภายหลังจากการเสร็จสิ้นการแข่งขันศึกเวิลด์ฮีโร่ ภาคเพอร์เฟกต์แล้ว ชูร่ารู้สึกปราบปลื้มกับชัยชนะที่ตนได้รับเป็นอย่างยิ่ง ดร.บราวน์ซึ่งเป็นนักวิทยาศาสตร์ได้ออกมาแสดงความยินดีต่อเขา แต่ชูร่าเองก็ไม่คาดคิดมาก่อนว่าแม่ของเขาจะมาหาเขาที่แห่งนี้ด้วย เขากล่าวกับแม่ของตนว่าเขาได้รับชัยชนะแล้ว โดยที่เขาไม่ทราบมาก่อนเลยว่าแม่ของเขามาที่นี่เพียงเพื่อต้องการให้เดินทางกลับบ้านเกิดของตน

 ข้อมูลจำเพาะ 
 ชื่อ : ชูร่า (นายขนมต้ม)
 ชื่อจริง : ชูร่า นายขนมต้ม
 การขนานนามในญี่ปุ่น : ชูร่า
 การขนานนามในไทย : นายขนมต้ม
 สัญชาติ : 
 วันเดือนปีเกิด : 27 มิถุนายน ค.ศ. 1742 ข้อมูลที่เกี่ยวข้องกับ "ชูร่า" 
 ส่วนสูง : 167 ซม. (5 ฟุต 6 นิ้ว)
 น้ำหนัก : 50 กิโลกรัม (110 ปอนด์)
 กรุ๊ปเลือด : O
 สิ่งที่ชอบ : ช่วงเวลาดีๆของชีวิต, พี่ชาย, ทำอาหารไทย, ศึกมวยไทยทัวนาเมนท์ และแมวสยาม
 สิ่งที่เกลียด : คนแก่, ความยากจน และพี่ชาย
# โฟล์กร็อก
โฟล์กร็อก  เป็นแนวเพลงที่รวมองค์ประกอบของดนตรีโฟล์กและร็อกเข้าด้วยกัน ในความหมายช่วงแรก ๆ คำนี้หมายถึงแนวเพลงที่เกิดในสหรัฐอเมริกาและสหราชอาณาจักรราวกลางคริสต์ทศวรรษ 1960 ดนตรีมีความชัดเจนโดยการประสานเสียงร้องที่แน่นและค่อนข้างสะอาด (ไม่มีเอฟเฟกต์และการบิดเสียง) ร่วมกับเครื่องดนตรีไฟฟ้า ตัวอย่างเช่น เสียงเครื่องสาย 12 เส้น ที่นักกีตาร์วงเบิร์ดส โรเจอร์ แม็กกิน ที่นำมาใช้บ้างโดยจอร์จ แฮร์ริสัน ในปี 1964 และ 1965 

โรเจอร์ แม็กกินแห่งวงเบิร์ดส เคยกล่าวว่า วงเดอะบีตเทิลส์ เป็นแรงบันดาลใจให้เขารวมเพลงโฟล์กเข้ากับร็อก ออลมิวสิกยกให้วงเดอะบีตเทิลส์ ร่วมไปกับบ็อบ ดีแลน มีอิทธิพลอย่างมากให้กับการเกิดของโฟล์กร็อกในปี 1965
# อนุภาคศาสตร์
อนุภาคศาสตร์ (Micromeritics) เป็นวิทยาศาสตร์แขนงหนึ่งที่ศึกษาเกี่ยวกับสสารที่มีขนาดเล็ก องค์ความรู้ของศาสตร์นี้มีความสำคัญยิ่งต่อการควบคุมขนาดอนุภาคในทางเภสัชกรรมและวัสดุศาสตร์ ขนาดและพื้นที่ผิวของอนุภาคมีความสัมพันธ์กับลักษณะทางกายภาพ เคมี และการออกฤทธฺ์ทางเภสัชวิทยา ในทางคลินิกนั้น ขนาดของอนุภาคยังส่งผลต่อการผลิตรูปแบบเภสัชภัณฑ์ต่างๆ เช่น ยาแขวนตะกอน อิมัลชัน และยาเม็ด ทั้งความคงตัวทางกายภาพและเภสัชกรรมของยาขึ้นอยู่กับขนาดของผลิตภัณฑ์ที่ได้
# มนุษย์กินคน
มนุษย์กินคน  หมายถึง การที่มนุษย์รับประทานเนื้อหรืออวัยวะภายในของคนอื่น  ความหมายของการกินพวกเดียวกันเองในลักษณะนี้ยังขยายไปยังสัตววิทยา เพื่ออธิบายพฤติกรรมสัตว์ชนิดอื่น 

เชื่อกันว่านีแอนเดอร์ทาลกินพวกเดียวกันเอง และถูกกินโดยบรรพบุรุษของมนุษย์ยุคใหม่ การกินพวกเดียวกันเองยังพบในอียิปต์โบราณ อียิปต์ (มณฑลของโรมัน) รวมถึงช่วงอดอยากในอียิปต์ระหว่าง ค.ศ.1199–1202 หมู่เกาะ  Island Carib ซึ่งเป็นต้นกำเนิดของคำ "cannibalism" เป็นที่รู้จักกันในเรื่องมนุษย์กินคนหลังจากตำนานของพวกเขาได้ถูกบรรทึกในคริสตวรรษที่ 17 อย่างไรก็ดี ความถูกต้องของตำนาน รวมถึงการแพร่หลายของพฤติกรรมกินคนในวัฒนธรรมเหล่านี้ยังเป็นที่ถกเถียงกันอยู่
# ซัมโฟร์ตีวัน
ซัมโฟร์ตีวัน  เป็นวงพังก์ร็อกจากอะแจกซ์ รัฐออนแทริโอ ประเทศแคนาดา ที่ก่อตั้งวงตั้งแต่ปี ค.ศ. 1996 มีสมาชิกปัจจุบันคือ เดอริก วิบลีย์ (ร้องนำ, กีตาร์ริธึม) เจสัน แม็คคาสลิน (กีตาร์เบส ร้องประสาน) และ ทอม แทกเกอร์ (กีตาร์ลีด ร้องประสานและคีย์บอร์ด)

ในปี ค.ศ. 1999 วงได้เซ็นสัญญากับค่ายระดับนานาชาติอย่างไอแลนด์เรเคิดส์ จากนั้นมีผลงานสตูดิโออัลบั้ม 4 ชุด ซึ่งทุกชุดได้รับแผ่นเสียงทองคำขาวในแคนาดา อัลบั้มที่ประสบความสำเร็จที่สุดคืออัลบั้มชุด All Killer No Filler ที่ได้รับ 3 แผ่นเสียงทองคำขาวในแคนาดาและสหรัฐอเมริกา มีซิงเกิลดังอย่าง "Fat Lip" ที่ติดชาร์ตอันดับ 1 บนบิลบอร์ดโมเดิร์นร็อกชาร์ต ถือเป็นซิงเกิลที่ประสบความสำเร็จที่สุดของวง ส่วนซิงเกิลที่ 2 จากอัลบั้มนี้ "In Too Deep" ติดท็อป 10 บนโมเดิร์นร็อกชาร์ต

วงได้ออกแสดงมากมายมากกว่า 300 ครั้งในแต่ละปีและมีทัวร์รอบโลกอันยาวนาน ส่วนมากจะยาวมากกว่า 1 ปี พวกเขายังได้รับการเสนอชื่อเข้าชิงรางวัลจูนและได้รับรางวัล 2 ครั้ง (กลุ่มแห่งปี ในปี 2002 และอัลบั้มร็อกยอดเยี่ยม ในปี 2005 จากชุด Chuck) พวกเขายังได้รับการเสนอชื่อเข้าชิงรางวัลแคนาเดียนอินดีเพนเดนต์มิวสิกอวอร์ดส 3 ครั้ง และในปี 2004 พวกเขาได้รับรางวัลวูดี สำหรับเพลง "The Good Woodie (Greatest Social Impact)" พวกเขายังได้รับการเสนอชื่อเข้าชิงรางวัลเคอร์แรง ในปี 2003 สำหรับสาขาการแสดงสดยอดเยี่ยม
# ซีโร่
ซีโร่ มาจากภาษาอังกฤษของคำว่า Zero หมายถึงเลข 0

 บุคคล 
 ซีโร่ มอสเตล
 เรนาโต ซีโร่

 ตัวละคร 
 ซีโร่ (ร็อคแมน) - ตัวละครจากเรื่องร็อคแมน X
 ซีโร่ (โปเกมอน) - ตัวละครจากเรื่องโปเกมอน เดอะมูฟวี่ ตอน กิราติน่า กับช่อดอกไม้แห่งท้องฟ้าน้ำแข็ง เชมิน
 ซีโร่ (เคอร์บี) - ตัวละครจากเคอร์บี (ซีรีส์)
 ซีโร่ (โซนิคเดอะเฮดจ์ฮ็อก) - ตัวละครจากโซนิคเดอะเฮดจ์ฮ็อก
 ซีโร่ (ดราก้อนบอล) หรือ ซง โกคู - ตัวละครหลักจากสื่อดราก้อนบอล
 ซีโร่ หรือ เฮียวโด อิซเซย์ - ตัวละครจากเรื่องไฮสคูล DXD
 ซีโร่ - ตัวละครจากเรื่องยาฉะฮิเมะ: เจ้าหญิงครึ่งอสูร
 ซีโร่ - ตัวละครจากเรื่องจอห์น วิค แรงกว่านรก 3
 ซีโร่ - นามแฝงของลูลูช แลมเพอรูจ จากเรื่องโค้ด กีอัส
 ซีโร่ - อีกบุคคลิกของเบรน (แฟรี่เทล ศึกจอมเวทอภินิหาร) จากเรื่องแฟรี่เทล ศึกจอมเวทอภินิหาร
 ซีโร่ - นามแฝงของฟุรุยะ เรย์ จากเรื่องยอดนักสืบจิ๋วโคนัน
 อุลตร้าแมนซีโร่ - ตัวละครจากอุลตร้าซีรีส์
 พันตรีซีโร่ - ตัวละครจากเกมเมทัลเกียร์โซลิด 3: สเนกอีตเตอร์
 มิสเตอร์ซีโร่ - นามแฝงของมิสเตอร์ฟรีซ จากเรื่องแบทแมน
 มิสเตอร์ซีโร่ - นามแฝงของครอคโคไดล์ (วันพีซ) จากเรื่องวันพีซ
 ดร.ซีโร่ - ตัวละครจากเรื่องครอบครัวตึ๋งหนืด
 เอเจนซีโร่ - ตัวละครจากมาร์เวลคอมิกส์
 คิริว เซโร่ - ตัวละครจากเรื่องแวมไพร์ไนท์
 คุโรงาเนะ ซีโร่ - ตัวละครจากเรื่องเมทัลไฟท์ เบย์เบลด ซีโร่-จี
 หน่วยที่ 0 หรือ หน่วยพิเศษราชันย์ - กลุ่มตัวละครจากเรื่องเทพมรณะ
 0 หาง - ตัวละครจากเรื่องนินจาคาถาโอ้โฮเฮะ
 หมายเลข 0 หรือ มอนตี้ อูโน่ - ตัวละครจากเรื่องรหัสลับเด็กข้างบ้าน
 หมายเลข 0 หรือ ยามี่ ริยัลโก้ - ตัวละครจากเรื่องเทพมรณะ
 หมายเลข 0 หรือ คุโรโร่ ลูซิเฟอร์ - ตัวละครจากเรื่องฮันเตอร์ x ฮันเตอร์

 ชื่ออื่น ๆ 
 ซีโร่ (มันฮวา) - หนังสือการ์ตูนเกาหลีใต้
 มิตซูบิชิ เอ6เอ็ม ซีโร่ - เครื่องบินขับไล่ของจักรวรรดิญี่ปุ่นในสงครามโลกครั้งที่สอง
# ภาษากะตัว
ภาษากะตัว มีผู้พูดทั้งหมด 3,000 คน (พ.ศ. 2524) ในเวียดนามทางภาคใต้ จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญเขมรตะวันออก สาขาย่อยบะห์นาริก
# อิเล็กโทน
อิเล็กโทน  เป็น เครื่องดนตรีไฟฟ้าประเภทลิ่มนิ้วดีด สามารถปรับแต่งเสียงได้แตกต่างกันมากภายในเครื่องเดียว  มีจังหวะกลอง คอร์ดและเบสแบบอัตโนมัติ  สามารถเล่นเพลงโดยใช้นักดนตรีเพียงคนเดียว 

ลิ่มนิ้วดีดของอีเล็คโทนจะมีตั้งแต่ 1 - 3 ชั้น  ชั้นล่างสุดเล่นด้วยมือซ้าย กำเนิดเสียงในระดับต่ำ ชั้นกลางเล่นด้วยมือขวา กำเนิดเสียงในระดับกลาง-สูง  ชั้นบนสุดจะเป็นเสียงพิเศษต่างๆ ซึ่งบางรุ่นก็ไม่มี  เท้าข้างขวาทำหน้าที่ควบคุมสวิทช์เท้าปรับความดัง-เบาของเสียงทั้งหมดที่ เกิดขึ้นในขณะที่บรรเลง  เท้าข้างซ้ายทำหน้าที่เล่นเสียงเบส ในกรณีที่ต้องการเสียงเบสแบบอัตโนมัติเท้าข้างซ้ายก็ไม่ต้องทำหน้าที่อะไร

 เครื่องหมายการค้า ของออร์แกนไฟฟ้าที่ผลิตโดยยามาฮ่า มีคีย์กด 3 ชั้น
 ชั้นบน (Upper) 
 ชั้นล่าง (Lower) 
 เบสเท้า (Foot bass) 
 
ด้านบนของเครื่องอิเล็กโทนจะมีแผงควบคุม สามารถใช้ ปรับเสียง จังหวะกลอง ความเร็วของจังหวะได้
# ภาษากูกอง
ภาษากูกอง (Kucong) หรือ ภาษาโกซุง ภาษาละห์ลู มีผู้พูดทั้งหมด 46,870 คน พบในเวียดนามทางภาคตะวันตกเฉียงเหนือ 6,870 คน (พ.ศ. 2550) พบในจีน 40,000 คน (พ.ศ. 2550) ในมณฑลยูนนาน ใกล้เคียงกับภาษาล่าหู่ ผู้พูดภาษานี้ในจีนกำลังลดจำนวนลง ส่วนใหญ่จะพูดภาษาจีนหรือภาษาล่าหู่ได้ด้วย จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า
# จูน ออร์ฮาลิซา
จูน ออร์ฮาลิซา (Jun Orhaliza) นักมวยสากลชาวฟิลิปปินส์ สถิติการชก 40 ครั้ง ชนะ 20 (น็อค 10) เสมอ 6 แพ้ 14 
 ประวัติ 
ออร์ฮาลีซา ขึ้นชกมวยสากลอาชีพครั้งแรกเมื่อ 26 กันยายน พ.ศ. 2535 ชนะน็อค วิลสัน ฟลอเรส ยก 1 จากนั้นก็ขึ้นชกชนะเป็นส่วนใหญ่ จน 19 สิงหาคม พ.ศ. 2538 จึงได้ขึ้นชิงแชมป์ฟิลิปปินส์รุ่นไลท์ฟลายเวท แต่ก็เป็นฝ่ายแพ้คะแนนลีโอ รามิเรซไป ต่อมาใน พ.ศ. 2539 ไปชกนอกรอบที่เกาหลีใต้ เสมอกับ จาง วูฮี จากนั้นมาชิงแชมป์โลกรุ่นมินิมัมเวท IBF เมื่อ 13 กรกฎาคม ซึ่งเป็นฝ่ายแพ้น็อค รัตนพล ส. วรพินในยกที่ 3 จากนั้น ออร์ฮาลีซาก็ชกแพ้บ้าง ชนะบ้าง ขึ้นชกครั้งสุดท้ายเมื่อ 17 มิถุนายน พ.ศ. 2542 ชนะคะแนน แจ๊ค โกเมน ที่ ฟิลิปปินส์ จากนั้นก็ไม่ได้ชกมวยอีก
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์โลกรุ่นมินิฟลายเวท IBF เมื่อ 13 กรกฎาคม 2539 แพ้น็อค รัตนพล ส.วรพิน ยก 3 ที่ เชียงใหม่
# ไมเคิล ไอรอนไซด์
ไมเคิล ไอรอนไซด์ นักแสดง นักพากย์ นักเขียนบท ผู้กำกับ ผู้้อำนวยการสร้างภาพยนตร์ และภาพยนตร์โทรทัศน์ชาวแคนาดา  มีบทบาทการแสดงที่เป็นที่จดจำจากบทผู้ร้ายในภาพยนตร์ไซไฟ หรือบทนายทหารในภาพยนตร์สงครามหลายเรื่อง  เป็นนักแสดงที่ใช้เทคนิคการแสดงแบบ "Method acting" 

ไมเคิล ไอรอนไซด์ มีชื่อจริงว่า เฟรเดอริก เรจินัลด์ ไอรอนไซด์ Celebrity Page by theboop เกิดที่โทรอนโต ประเทศแคนาดา เริ่มเขียนบทละครตั้งแต่อายุ 15 ปี และได้รับรางวัลการเขียนบทเป็นครั้งแรกเมื่อปี ค.ศ. 1967 เมื่ออายุ 17 ปี ขณะกำลังเรียนอยู่ที่วิทยาลัยศิลปะและการออกแบบแห่งออนแทริโอ

ไอรอนไซด์เริ่มแสดงภาพยนตร์และละครตั้งแต่ปี 1977 ผลงานที่ทำให้เริ่มมีชื่อเสียง คือภาพยนตร์ไซไฟ-เขย่าขวัญ ของเดวิด โครเนนเบิร์กเรื่อง Scanner (1981), ไซไฟซีรีส์ V: The Final Battle (1984-1985) ฉายทางเอ็นบีซี, Top Gun (1986) ของโทนี สก็อตต์ นำแสดงโดยทอม ครูซและเคลลี แมคกิลลิส, Total Recall (1990) ของพอล เวอร์โฮเวน นำแสดงโดยอาร์โนลด์ ชวาร์เซเน็กเกอร์และชารอน สโตน

ไอรอนไซด์ยังเป็นผู้ให้เสียงพากษ์ "แซม ฟิสเชอร์" ในวิดีโอเกมชุด Splinter Cell ที่สร้างจากนวนิยายของทอม แคลนซี
# กิม ซูร์ยามัน
จิม เซอร์ยามัน (Gim Suryaman) นักมวยสากลชาวอินโดนีเซีย สถิติการชก 5 ครั้ง ชนะ 1 (น็อค 1) เสมอ 2 แพ้ 2 
 ประวัติ 
เซอร์ยามันขึ้นกมวยสากลอาชีพครั้งแรกเมื่อ 18 กุมภาพันธ์ พ.ศ. 2531 โดยเป็นการชิงแชมป์อินโดนีเซียรุ่นมินิมัมเวท ปรากฏว่าเป็นฝ่ายแพ้คะแนนจอห์น อารีฟ จากนั้น ขึ้นชกเสมอกับ นานา ซูฮานา และขึ้นชิงแชมป์เงารุ่นสตรอเวท WBC ในการชกครั้งต่อมากับนภา เกียรติวันชัยเมื่อ 16 เมษายน พ.ศ. 2531 ที่อินโดนีเซีย ปรากฏว่าเซอร์ยามันเป็นฝ่ายแพ้คะแนนไป เซอร์ยามันขึ้นชกอีกเพียงสองครั้ง โดยครั้งล่าสุด เสมอกับ ฮุสนี เรย์ เมื่อ 21 สิงหาคม พ.ศ. 2531 จากนั้นก็แขวนนวมไป ไม่ได้ชกมวยอีกเลย
 เกียรติประวัติ 

 เคยชิงแชมป์ต่อไปนี้แต่ไม่สำเร็จ
 ชิงแชมป์เงารุ่นสตรอเวท WBC เมื่อ 16 เมษายน 2531 แพ้คะแนน นภา เกียรติวันชัย ที่ อินโดนีเซีย
# Rhizopus oligosporus
Rhizopus oligosporus เป็นราในวงศ์ Mucoraceae ที่นิยมใช้เป็นหัวเชื้อสำหรับการทำเต็มเปที่เป็นอาหารพื้นบ้านของอินโดนีเซีย ซึ่งเป็นการหมักราสีขาวกับถั่วเหลือง จนนิ่มและกินได้
Rhizopus oligosporus สร้างยาปฏิชีวนะที่ยับยั้งการเจริญของแบคทีเรียแกรมบวก รวมทั้งเชื้อที่เป็นอันตราย เช่น Staphylococcus aureus และเป็นประโยชน์ เช่น Bacillus subtilis Rhizopus oligosporus มีอีกชื่อหนึ่งคือ Rhizopus microsporus var. oligosporus.
# Rhizopus
| regnum = เห็ดรา
| Phylum = Zygomycota
| classis = Zygomycetes
| ordo = Mucorales
| familia = Mucoraceae
| genus = Rhizopus| subdivision_ranks = ชนิด
| subdivision = Rhizopus arrhizusRhizopus azygosporusRhizopus microsporusRhizopus nigricansRhizopus oligosporusRhizopus oryzaeRhizopus schipperaeRhizopus sexualisRhizopus stoloniferและอื่นๆ
}}Rhizopus เป็นสกุลของราที่สร้างเส้นใย พบในดิน ผักและผลไม้ที่กำลังย่อยสลาย มูลสัตว์ และขนมปังเก่า เป็นราที่พบในลูกแป้ง และมีบทบาทในการทำข้าวหมากRhizopus'' สร้างทั้งสปอร์แบบอาศัยเพศและไม่อาศัยเพศ สปอแรงจิโอสปอร์แบบไม่อาศัยเพศ สร้างภายในโครงสร้างคล้ายหัวเข็มหมุดที่เรียกสปอแรงเจียม
350px|thumb| ภาพโครงร่างของ Rhizopus spp.

 แหล่งข้อมูลอื่น 
 Rhizopus  at DoctorFungus.org
 Rhizopus at Zygomycetes.org
 Photos of Rhizopus spp. used for tempeh-making at www.tempeh.idv.tw
# โรงเรียนกระสังพิทยาคม
โรงเรียนกระสังพิทยาคม เดิมชื่อ โรงเรียนกระสัง เป็นโรงเรียนมัธยมศึกษาขนาดใหญ่พิเศษ และเป็นโรงเรียนมัธยมศึกษาประจำอำเภอกระสัง จังหวัดบุรีรัมย์ สังกัดสำนักงานเขตพื้นที่การศึกษามัธยมศึกษาเขต 32 (บุรีรัมย์) ตั้งอยู่ที่ เลขที่ 418 หมู่ที่ 9 ถนนสุขาภิบาล 14 อำเภอกระสัง จังหวัดบุรีรัมย์ ผู้บริหารคนปัจจุบัน (พ.ศ.2566) คือ นายไพบูลย์ มั่นยืน
มีแผนการเรียน 12-12-12/12-12-12http://data.bopp-obec.info/emis/schooldata-view_student.php?School_ID=1031260859&Area_CODE=101732  จำนวนห้องเรียนโรงเรียนกระสังพิทยาคม

 ประวัติ 

โรงเรียนกระสังพิทยาคม เดิมชื่อ โรงเรียนกระสัง ก่อตั้งเมื่อวันที่ 15 กุมภาพันธ์ 2503 อยู่ในเขตสุขาภิบาล จังหวัดบุรีรัมย์ 
พ.ศ. 2503 รับนักเรียนระดับมัธยมศึกษาปีที่ 1 (ม.1) จำนวน 1 ห้องเรียน โดยฝากเรียนที่โรงเรียนกระสัง ซึ่งเป็นโรงเรียนประถมศึกษา สังกัดองค์การบริหารส่วนจังหวัดบุรีรัมย์ในสมัยนั้น โดยมีนายพิณ อาจพลไทย ศึกษาธิการอำเภอกระสัง เป็นผู้รักษาการแทนครูใหญ่ ต่อมาในวันที่ 17 พฤษภาคม  2503  ทางราชการได้แต่งตั้งนายวิจิตร วิเศษฤทธิ์ ให้มาดำรงตำแหน่งครูใหญ่ และได้ย้ายมาทำการสอนที่บ้านพักนายอำเภอกระสัง (นายสมบูรณ์ ไทยวัชรามาศ)  ชั่วคราว เนื่องจากอยู่ใกล้บริเวณก่อสร้างอาคารเรียน และนักเรียนจะได้ช่วยปรับพื้นที่สำหรับก่อสร้างอาคารเรียนด้วย เมื่อสร้างอาคารเสร็จ   (หอประชุมขนาดเล็ก)  จึงได้ย้ายมาทำการสอนเป็นการถาวรและได้ขยายชั้นเรียนต่อมาตามลำดับ
พ.ศ. 2515 ได้รับอนุญาตให้เปลี่ยนเป็น โรงเรียนกระสังพิทยาคม
พ.ศ. 2518 ได้รับการบริจาคที่ดินจากนายไกร สุขอนันต์ อดีตกำนันตำบลกระสัง เนื้อที่ 39 ไร่ 287 ตารางวา ที่ดินแปลงนี้ ปัจจุบันขึ้นทะเบียนเป็นที่ราชพัสดุหมายเลข บร.505(14875) http://www.krasang.ac.th/2015/index.php/2016-02-07-15-02-20  ประวัติโรงเรียนกระสังพิทยาคมhttps://drive.google.com/file/d/16KJ9VkwK3qmeQ_GSeQkbM-60HRJxJWFZ/view ประวัติโรงเรียนกระสังพิทยาคมจากรายงาน sar ปี 2561 

 ทำเนียบผู้บริหารโรงเรียน 
 ลำดับ รายนามผู้บริหารโรงเรียน ระยะเวลาดำรงตำแหน่ง1นายวิจิตร วิเศษฤทธิ์ พ.ศ. ๒๕๐๓ - ๒๕๒๐2นายพิสุทธิ์ วิทยเดช พ.ศ. ๒๕๒๐ - ๒๕๒๑3นายวิจิตร วิเศษฤทธิ์ พ.ศ. ๒๕๒๑ - ๒๕๒๒4นายบุญช่วย บุญญะภานุพลพ.ศ. ๒๕๒๓ - ๒๕๓๐5ว่าที่ ร.ต.สุเทพ บุตรกัณหา พ.ศ. ๒๕๓๑ - ๒๕๓๕6นายดำรง พงษ์พิมาย พ.ศ. ๒๕๓๕ - ๒๕๓๖7นายสรยุทธ วิศิษฎ์ศิลป์พ.ศ. ๒๕๓๖ - ๒๕๓๗8นายฉลอง พงศ์นราทร พ.ศ. ๒๕๓๗ - ๒๕๔๔9นายนิคม เจริญศรีพ.ศ. ๒๕๔๐ - ๒๕๔๔10นายสุคนธ์ ปรัชญาวงศ์ชัย พ.ศ. ๒๕๔๔ - ๒๕๔๖11นายไกรลาศ กุลวงศ์ พ.ศ. ๒๕๔๖ - ๒๕๔๘12นายนำส่ง ทรงวัฒนะสินพ.ศ. ๒๕๔๘ - ๒๕๕๕13นายสรวิศณ์  นพพงศ์สิริเดชพ.ศ. ๒๕๕๕ - ๒๕๖๓14นายไพบูลย์ มั่นยืนพ.ศ.๒๕๖๓ - ปัจจุบัน
 การศึกษา 
 การเรียนในระดับชั้นมัธยมศึกษาตอนต้น ม.1-3 
มีทั้งสิ้น  36 ห้องเรียน
 ชั้นมัธยมศึกษาปีที่ 1
 13 ห้องเรียน
 ชั้นมัธยมศึกษาปีที่ 2
 13 ห้องเรียน
 ชั้นมัธยมศึกษาปีที่ 3
 12 ห้องเรียน

 การเรียนในระดับชั้นมัธยมศึกษาตอนปลาย ม.4-6 
มีทั้งสิ้น  36 ห้องเรียน
 ชั้นมัธยมศึกษาปีที่ 4
 13 ห้องเรียน
 ชั้นมัธยมศึกษาปีที่ 5
 13 ห้องเรียน
 ชั้นมัธยมศึกษาปีที่ 6
 12 ห้องเรียนhttp://data.bopp-obec.info/emis/schooldata-view_student.php?School_ID=1031260859&Area_CODE=101732  จำนวนห้องเรียนของโรงเรียนกระสังพิทยาคม
โรงเรียนกระสังพิทยาคมของนักเรียนชั้นม 1/11

 รางวัลและความภาคภูมิใจชาวชมพู-ฟ้า 
 วงดนตรีคอมโบ้โรงเรียนกระสังพิทยาคม ได้รับรางวัลชนะเลิศจากการชนะเลิศการประกวดวงดนตรีเพลงพระราชนิพนธ์จาก พระบาทสมเด็จพระเจ้าอยู่หัว ในรายการชิงช้าสวรรค์ ระดับประเทศ
กีฬาฮอกกี้
# ความร้อนแฝงจำเพาะ
ความร้อนแฝงจำเพาะ (, ย่อ: L) หมายถึง ปริมาณความร้อนที่ทำให้วัตถุมวล 1 หน่วย เปลี่ยนสถานะให้หมดพอดี โดยอุณหภูมิไม่เปลี่ยน

โดยที่
Q เป็นปริมาณความร้อนที่ปลดปล่อยออกมาหรือดูดซึมเข้าไประหว่างการเปลี่ยนสถานะของสาร (หน่วยเป็น kJ หรือ BTU),
m เป็นมวลของสาร และ
L เป็นความร้อนแฝงจำเพาะของสสารหนึ่ง ๆ (kJ kg−1 หรือ BTU lb−1), โดยใช้ Lf สำหรับฟิวชัน, หรือ Lv สำหรับการกลายเป็นไอ